
Kunszentmiklós Város

Önkormányzata

6090 Kunszentmiklós, Kálvin tér 12.

Tel.: 76/551-010, Fax.: 76/550-150

E-mail: jegyzo@kunszentmiklos.hu
Iktatószám: Iga/806-4/2026.
ELŐTERJESZTÉS

 a Képviselő-testület

2026. augusztus 13-i soron következő/rendkívüli ülésére
Tárgy:
Döntés a MÁV Pályaműködtetési Zrt. együttműködési megállapodás kiajánlásáról
Előterjesztő:

Lesi Árpád polgármester

Készítette:

Őri-Tóth Ágnes – városüzemeltetési ügyintéző
Tárgyalja:

-
Határozat
Rendelet

Az elfogadáshoz szükséges döntés típusa: 
határozat esetén egyszerű többségű szavazat






rendelet esetén minősített többségű szavazat

Nyílt ülés

Zárt ülés

Tisztelt Képviselő-testület!
A MÁV Pályaműködtetési Zrt. megkereste Kunszentmiklós Város Önkormányzatát a Kunszentmiklós-Tass vasútállomás környezetében végzendő üzemeltetési, karbantartási feladatok ellátására irányuló együttműködési megállapodás megkötése érdekében.

A MÁV Pályaműködtetési Zrt. tájékoztatása szerint a társaság az állomási utasforgalmi területekre vonatkozó üzemeltetési feladatokba, az állomásépületek, az utasvárók, valamint azok környezetének tisztán tartásába történő bevonására irányuló együttműködési megállapodások keretében kíván az önkormányzatokkal közfeladatok teljesítésére, közszolgáltatások nyújtására, illetve közös közérdekű célok megvalósítására irányuló együttműködést kialakítani.

A megkeresés szerint az együttműködés keretében az Önkormányzat a Kunszentmiklós-Tass vasútállomás környezetében az alábbi feladatokat vállalhatja:

· takarítás,

· hóeltakarítás, illetve hó- és síkosságmentesítés,

· növény- és parkgondozás,

· zöldterület-karbantartás.

A MÁV Pályaműködtetési Zrt. a feladatok ellátására az alábbi aktualizált díjtételeket határozta meg:

	Feladat
	Havi díj + ÁFA
	Éves díj + ÁFA

	Takarítás, hóeltakarítás
	441.591 Ft
	5.299.097 Ft

	Növény- és parkgondozás
	37.893 Ft
	454.720 Ft

	Összesen
	479.485 Ft
	5.753.817 Ft


A MÁV tájékoztatása szerint az Önkormányzat a fenti tevékenységeket együttesen, vagy azok bármelyikét önállóan is vállalhatja. A zöldterület-karbantartási feladatokkal érintett területeket a MÁV a leveléhez mellékelt helyszínrajzon jelölte.
A MÁV Pályaműködtetési Zrt. a megállapodás megkötését megelőzően a Képviselő-testület támogató döntését kéri, amely alapján a hivatalos eljárás megindítható.

Kérem a Tisztelt Képviselő-testületet, hogy az előterjesztést megtárgyalni, valamint a kapcsolódó határozati javaslatot elfogadni szíveskedjen.

Mellékletek: MÁV Pályaműködtetési Zrt. megkeresése mellékletekkel
HATÁROZAT-TERVEZET I.

Kunszentmiklós Város Önkormányzatának Képviselő-testülete megtárgyalta a MÁV Pályaműködtetési Zrt. együttműködési megállapodás kijánlásának ügyét, és az alábbi határozatot hozza:

1. Kunszentmiklós Város Önkormányzata Képviselő-testülete nem támogatja, hogy az Önkormányzat a MÁV Pályaműködtetési Zrt.-vel együttműködési megállapodást kössön a Kunszentmiklós-Tass vasútállomás környezetében végzendő fenntartási feladatok ellátására.

2. A Képviselő-testület felhatalmazza Lesi Árpád polgármestert, hogy a MÁV Pályaműködtetési Zrt.-t tájékoztassa a határozat tartalmáról.
Határidő: azonnali 

Felelős: Lesi Árpád polgármester 

A határozatról értesülnek:

- Lesi Árpád polgármester

- Károlyi Mónika Katalin jegyző

- Őri-Tóth Ágnes városüzemeltetési ügyintéző

- MÁV Pályaműködtetési Zrt.
- Irattár 

Kunszentmiklós, 2026. augusztus 13.

Lesi Árpád sk.

                                                                           
      
 polgármester

HATÁROZAT-TERVEZET II.
Kunszentmiklós Város Önkormányzatának Képviselő-testülete megtárgyalta a MÁV Pályaműködtetési Zrt. együttműködési megállapodás kijánlásának ügyét, és az alábbi határozatot hozza:

3. Kunszentmiklós Város Önkormányzata Képviselő-testülete támogatja, hogy az Önkormányzat a MÁV Pályaműködtetési Zrt.-vel együttműködési megállapodást kössön a Kunszentmiklós-Tass vasútállomás környezetében végzendő fenntartási feladatok ellátására.

4. A Képviselő-testület az együttműködés keretében az alábbi feladatok ellátását vállalja:

· takarítás, hóeltakarítás,

· növény- és parkgondozás, zöldterület-karbantartás.

5. A Képviselő-testület tudomásul veszi a MÁV Pályaműködtetési Zrt. által megküldött díjtételeket, melyek szerint a feladatok együttes ellátásának díja 479.485 Ft + ÁFA/hó, azaz 5.753.817 Ft + ÁFA/év.

6. A Képviselő-testület a megállapodás megkötéséhez szükséges pénzügyi fedezetet az Önkormányzat mindenkori éves költségvetésében biztosítja.

7. A Képviselő-testület felhatalmazza Lesi Árpád polgármestert, hogy a MÁV Pályaműködtetési Zrt.-vel az együttműködési megállapodás végleges tartalmát egyeztesse, és az Önkormányzat nevében a megállapodást aláírja.

8. A Képviselő-testület felkéri a jegyzőt, hogy a döntés végrehajtásához szükséges intézkedéseket tegye meg.

Határidő: a megállapodás megkötésére a MÁV Pályaműködtetési Zrt.-vel történő egyeztetést követően, folyamatos
Felelős: Lesi Árpád polgármester 

A határozatról értesülnek:

- Lesi Árpád polgármester

- Károlyi Mónika Katalin jegyző

- Őri-Tóth Ágnes városüzemeltetési ügyintéző
- MÁV Pályaműködtetési Zrt.
- Irattár 
Kunszentmiklós, 2026. augusztus 13.
Lesi Árpád sk.

                                                                           
      
 polgármester
